《苏幕遮》
清代·孙云凤

白萍洲，黄叶渡。云静秋空，人逐飞鸿去。目断高楼天欲暮。

远水孤帆，衰草斜阳路。

漏声沉，桐影午。江阔山遥，有梦还难渡。帘外霜寒风不住。

明月芦花，今夜知何处。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。